text: Habt. / Ine 2009 188
  Web Oficial Valencia D´Aneu
  El poble de València d'Àneu s'alça a 1 076 m d'altitud, en un replà a la dreta del riu de la Bonaigua, a menys d'1 km de la Noguera, 100 m per damunt de la vall glacial. Antigament, el poble s'anomenava Mercat i s'arrecerava prop del castell de València -residència estiuenca dels comtes de Pallars. A finals del segle XVIII, el poble es traslladà a l'emplaçament actual.
  Cal destacar-ne la casa anomenada de la Senyora, amb un interessant portal adovellat flanquejat per columnes estriades i uns relleus escultòrics procedents d'algun altre edifici. L'església parroquial de Sant Andreu és d'origen romànic (conserva l'absis amb un fris escacat i restes de pintures murals a l'interior), d'una nau, amb el campanar de torre més tardà (quadrat i vuitavat amb coberta piramidal) i porxo a l'entrada del mur de migdia.
  Es conserven al Museu Diocesà d'Urgell, tres fragments de la pintura mural del seu absis, representant l'Epifania amb una Maiestas Mariae, amb el Nen a la seva faldilla. Una talla d'un Crist crucificat, datat de la segona meitat del segle XII, es conserva al Museu Frederic Marès de Barcelona
  València d'Àneu fa festa també el dia 8 de setembre i hom celebra un aplec al santuari de la Mare de Déu d'Ares l'1 de juliol.(ftes, fotos, mas info ver links)